ประมาณปีที่เเล้ววันลองกระทง ผมกับพี่เล่น ไฟเย็นที่เป็นเเท่งอ่ะครับ เเล้วผมก็มองเเสงไฟเย็นสะเก็ดสวย เเล้ว ผ่านมาไม่กี่นาที ก็มองเห็นเเสงสีฟ้าเเล้วก็หายไป เเละก็มองเเสงเเดดไม่ค่อยได้ตอนกลางคืนเห็น เเสงรอบไฟเป็นสีรุ้ง มีวิธีเเก้หายมั้ยครับ ช่วยหน่อยครับ เเล้วเกิดจากอะไรครับเเล้วมีวิธีหายมั้ยครับ
สวัสดีค่ะอาการสู้แสงไม่ค่อยได้ เห็นแสงรอบไฟเป็นสีรุ้งตอนกลางคืนนั้น อาจจะเป็นอาการของภาวะตาแพ้แสง ภาวะจอประสาทตาฉีกขาดหรือมีการเสื่อม ต้อกระจกมักพบในผู้สูงอายุ หรือมีการบาดเจ็บของเลนส์ตาซึ่งตาแพ้แสงเป็นอาการของการรู้สึกไม่สบายตา หรือระคายเคืองดวงตาเมื่อต้องสัมผัสแสงต่าง ๆ เช่น แสงแดด แสงจากหลอดไฟ หรือแสงจากเปลวไฟ เป็นต้น โดยทั่วไปตาแพ้แสงเป็นอาการที่ไม่รุนแรง ผู้ป่วยสามารถบรรเทาอาการได้โดยสวมแว่นกันแดด หรือหลีกเลี่ยงแสงจัดๆ อาการอื่นๆที่อาจพบได้เช่น รู้สึกไม่สบายตา ระคายเคืองดวงตา ต้องหรี่ตาหรือหลับตาเมื่อสัมผัสแสง แสบตา ตาแดง หรือมีน้ำตาไหลออกมามาก สาเหตุอาจเกิดจากปวดหัวไมเกรน ตาแห้ง ม่านตาหรือกระจกตาอักเสบ กระจกตาถลอกในเบื้องต้นหลีกเลี่ยงการสัมผัสแสงแดดโดยตรงหรือแสงไฟในอาคารที่สว่างจ้าเกินไป ถ้าดวงตาต้องโดนแสงก็อาจหลับตาหรือใส่แว่นตากันแดดป้องกัน ร่วมกับสามารถใช้น้ำตาเทียมเพื่อลดอาการระคายเคือง และควรจะไปพบจักษุแพทย์เพื่อตรวจเพิ่มเติมเพื่อหาสาเหตุที่แน่ชัดและแก้ไขตามสาเหตุถ้าทำได้ต่อไป